google/wiki40b huggingface dataset:
अलीशा अब्दुल्ला

अलीशा अब्दुल्ला (जन्म-२४ जुलाई,१९८९) एक भारतीय रेसिंग ड्राईवर हैं। वह भारत की पहली महिला राष्ट्रीय रेसिंग चैंपियन हैं।

प्रारंभिक जीवन

अलीशा बचपन से ही रेसिंग की ओर आकर्षित थी। बचपन में ९ वर्षीय अलीशा गो-कार्टिंग के लिए तैयार हो गयी थी। ११ वर्षीय होने तक उन्हों गो-कार्टिंग की बहुत सी रेस जीती। जब वह सिर्फ 13 वर्ष की थी, तो वह खुले वर्ग में एमआरएफ राष्ट्रीय गो-कार्टिंग चैम्पियनशिप और राष्ट्रीय स्तर के फॉर्मूला कार रेसिंग में सर्वश्रेष्ठ नोविस पुरस्कार जीता। अपनी स्कूली शिक्षा उन्होंने सेंट केविंस और उच्च माध्यमिक शिक्षा सेक्रेड हार्ट, चर्च पार्क से पूरी की। उन्होंने एमओपी वैष्णव कोलेज फॉर वीमेन, नुन्गबक्कम, चेन्नई से समाजशास्त्र में स्नातक स्तर की पढ़ाई पूरी की और लीबा से अपनी स्नातकोत्तर शिक्षा पूरी की।

करियर

अलीशा फॉर्मूला कार रेसिंग पर चले गए और २००४ में जेके टायर नेशनल रेसिंग चैम्पियनशिप में पांचवें स्थान पर पहुंचने में कामयाब रही। उन्होंने सी वर्ष चार पहिये से दो पहिये (बाइक) के लिए स्विच कर लिया।
अबेल प्रमेय

गणित में, अबेल का प्रमेय (Abel's theorem) किसी घात श्रेणी (power series) की सीमा से सम्बन्धित है। इसका नाम नार्वे के गणितज्ञ नील्स हेनरिक अबेल के नाम पर पड़ा है।
गोवर्धन उपाध्याय

राजनीतिक कैरियर

वह बन गये विधायक २०१३ में.

राजनीतिक विचारों

वह कांग्रेस पार्टी की विचारधारा का समर्थन करते हैं।

व्यक्तिगत जीवन

वह शादीशुदा हैं
हाइपरसीमेंटोसिस

हाइपरसीमेनटोसीस दांतों की एक अज्ञातहेतुक,गैर नवोत्पादित स्थिति है जो १ या १ से अधिक दांतों की जड़ो पर सीमेनटम के जमा होने से होती है। दांतों के सीरे पर सीमेनटम की मोती परत चढ़ जाने से दांत साधारण दांतों से बड़े दिखाई देते हैं। 
इससे दांतों में एक अजीब सा उभर आ जाता है जो की दांतों को निष्कृत करने में भी असुविधा देता है। इसके हो जाने से दांतों के अपिकल फोरामेन में रक्त की आपूर्ति नहीं हो पति जिसके कारण पल्प गल जाता है।

लक्षण

हाइपरसीमेनटोसीस होने से दांतों में असुविधाजनक सनसनी होती है जो की बाद में दंत के दर्द में परिवर्तित हो जाती है।
जान कीट्स

जान कीट्स (१७९५-१८२१)'जॉन कीट्स'अंग्रजी साहित्य के प्रखरतम् रोमैंटिक कवियों में से एक हैं । कीट्स ने इश्क को अंग्रजी साहित्य में नया आयाम देते हुए जो उपमाएँ दी ऐसा कार्य अंग्रजी साहित्य में कम ही लोग कर सके। जॉन ने अपने कलाम में अपने प्रेम का प्रकाशन पूरे मन और स्पष्टता के साथ किया है
भारतीय कला केन्द्र

यह भारत का एक प्रमुख संगीत शिक्षण संस्थान हैं | यह संगीत शिक्षण संस्थान दिल्ली में स्थित हैं |
हवाई

परिचय

हावाई प्रशांत महासागरस्थित एक सागरीय राज्य (Oceanic state) है। २१ अगस्त १९५९ ई. को संयुक्त राज्य, अमरीका के ५०वें राज्य के रूप में सम्मिलित हुआ। यह सानफ्रांसिसको से ३,३४४ किमी दक्षिण पश्चिम की ओर स्थित है। मुख्य द्वीपसमूह में हावाई, मॉई (Maui), ओहँ (Oahu) मोलोकई (Molokai), लनाई (Lanai), निहाउ (Niihau) तथा कहूलाव (Kahoolawe) निकटवर्ती छोटे द्वीप के साथ सम्मिलित हैं।
इसका पूरा क्षेत्रफल १६,५७६ वर्ग किमी है। हावाई द्वीपों का मुख्य समूह ज्वालामुखी के उद्गार से बना है और अधिकाशत: पहाड़ी है। समुद्रतल से ऊँचाई हावाई द्वीप की माउना की चोटी पर १३,७८४ फुट है। आंतरिक भाग अधिकांश जंगली है और सुंदर घाटियों तथा छोटी छोटी नदियों से परिपूर्ण है। यहाँ पर कोई बड़ी नदी अथवा झील नहीं है। कुआई (Kauai) में प्रसिद्ध वेमी (Waimea) कैनियन है। हवाई में ज्वालामुखी तथा लावा उगलनेवाला पहाड़ है जो दर्शकों के लिए बड़ा चित्ताकर्षक है।
हावाई की जलवायु आर्द्र और सम है। व्यापारिक वायुओं के मार्ग में स्थित होने के कारण ये द्वीपसमूह अक्षांशों की ऊँचाई से भी अधिक ठंढे और शीतोष्ण हैं। उत्तरी पूर्वी भाग में दक्षिणी पूर्वी भाग की अपेक्षा अधिक वर्षा होती है। समुद्री धाराएँ ठंडक को प्रभावित करती हैं। औसत दैनिक तापांतर होनोलुलू में १० डिग्री फारेनहाइट है और अधिकतम तथा न्यूनतम ताप क्रमश: ८८ डिग्री फा. तथा ५६ डिग्री फा. हैं।
शीतोष्ण प्रदेशीय वनस्पति बहुतायत से पाई जाती है। यहाँ विविध प्रकार के पशु पक्षी और तटीय प्रदेशों में मछलियाँ अधिक मात्रा में पाई जाती हैं।
चीनी उद्योग में बहुत लोग लगे हैं। अन्ननास (Pineapple) उद्योग, फलों तथा रसों के व्यापार से १० करोड़ डालर की प्राप्ति होती है। दूसरे उद्योगों में पशु तथा मुर्गीपालन और कॉफी आदि का उत्पादन आता है। कृषि का औद्योगिकरण हुआ है और कृषि उत्पादन अमरीका के बाजारों में निर्यात किया जाने लगा है।
वायुयात्रा बहुत अधिक बढ़ गई है। जलयानों का गमनागमन हावाई और प्रशांत सागर के अमरीकी स्थल के बीच होता है। हवाई बहुत से जलमार्गों का केंद्र है। १९६० ई. में ४७२८ किमी लंबी पक्की सड़कें थीं। एक जलयान यात्रा व्यवस्था द्वारा इन द्वीपों के विभिन्न भागों में यातायात का क्रम चलता है। यहाँ पर १३ व्यापारिक वायुयान के अड्डे हैं। हावाई के निवासी प्राय: ईसाई हैं। १९०७ ई. में हवाई विश्वविद्यालय की स्थापना हुई।
इस द्वीप की आदि संस्कृति आधुनिक संस्कृति के प्रभाव से लगभग नष्ट हो चुकी है। यह द्वीप सर्वप्रथम पोलीनेशियन जातियों द्वारा बसा जिनकी उत्पत्ति दक्षिणी पूर्वी एशिया में मानी जाती है। कैप्टेन जेम्स कुक ने १७७८ ई. में हावाई द्वीपों का भ्रमण किया और इसका नाम सैनविच (Sanwich) द्वीप रखा।
123456789
२८९१ ईसा पूर्व

२८९१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८९१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
२७४८ ईसा पूर्व

२७४८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७४८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
पी जे कुरियन

जीवन

पल्लथ जोसेफ कुरियन का जन्म ३१ मार्च १९४१ को हुआ। उनके पिता पी जी जोसेफ और माता रेचेल जोसेफ है। सेंट थॉमस कॉलेज, कोज़नचर्री से वे विज्ञान निष्णात है। वे सरकारी विज्ञान कॉलेज, रीवा, मध्य प्रदेश मे भी पढे है।
1974 लेग मेसन टेनिस क्लासिक प्रतियोगिता

विजेता

हैरोल्ड सोलोमन ने  गुलिरमो विलास को 1-6, 6-3, 6-4 से हराया।
ख्वारिज्मी साम्राज्य

ख्वारिज्मी राजवंश तुर्की मूल का फारस का सुन्नी मुस्लिम राजवंश था। इस राजवंश ने वृहद ईरान के अधिकांश भाग पर पश्चवर्ती मध्यकाल में (लगभग १०७७ से १२३१ तक) शासन किया।
शिवकटाक्ष

शिवकटाक्ष एक औषधीय पौधा है। यह पौधा मध्य-प्रदेश में बहुतायत से पाया जाता है। शिवकटाक्ष के पौधे में बहुत तीखे काँटे होते हैं। इसका धार्मिक महत्व भी है। शिव जी की पूजा करते समय इस पौधे के फूल शिवलिंग पर चढ़ाये जाते हैं। इसके फूल पीले तथा सफेद रंग के होते हैं।
संचार-केंद्रित इंटेलिजेंस सैटेलाइट

संचार केंद्रित इंटेलिजेंस उपग्रह एक भारतीय उन्नत टोह उपग्रह है, जिसे डिफेंस रिसर्च एंड डेवलपमेंट ऑर्गनाइजेशन (डीआरडीओ) ने विकसित किया है। यह भारत का पहला आधिकारिक तौर पर समर्पित जासूसी सैटेलाइट है। यह उपग्रह भारतीय खुफिया एजेंसियों को पड़ोसी देशों में आतंकवादी शिविरों की निगरानी में काफी मदद करेगा।
विजय मंदिर झील महल

विजय मंदिर झील महल राजस्थान के अलवर शहर में स्थित एक खूबसूरत महल है 1918 में बनाया गया था। यह महाराजा जयसिंह का आवासीय महल था। इस इमारत का ढांचा परंपरागत इमारतों से बिल्कुल अलग है। इसके अंदर एक राम मंदिर भी है। आजकल यह महल पारिवारिक झगडे के कारण बंद पडा हुआ है। महल सामने से पूरी तरह दिखाई नहीं देता लेकिन इसके पीछे वाली झील से इस महल का मनोरम दृश्य देखा जा सकता है। महल को देखने के बाद झील के साथ वाले मार्ग से बाल किला पहुंचा जा सकता है। ऑटो रिक्शा द्वारा इन दोनों स्थलों तक पहुंचा जा सकता है। पारिवारिक झगड़ों के कारण यह महल आजकल बंद पडा हुआ है। यहां पर्यटकों को घूमने की अनुमति नहीं है।
हीर गोत्र

हीर गोत्र एक जाट गोत्र है।
नाइट्राइड

नाइट्राइड (nitride) नाइट्रोजन के ऐसे रासायनिक यौगिक (कम्पाउंड) जिसमें नाइट्रोजन परमाणु की ऑक्सीकरण संख्या -3 हो, यानि वह उस यौगिक में बंधे हुए अन्य तत्वों से तीन इलेक्ट्रान ले चुका हो। नाइट्राइड यौगिकों के कई उपयोग होते हैं। रासायनिक दृष्टि से ऐसे नाइट्राइड आयन को N³⁻ लिखा जाता है।
प्रति-कण

प्रयोग

प्रतिप्रोटोन और प्रति-न्यूट्रोन की खोज कैलिफोर्निया विश्वविद्यालय, बर्कले में १९५५ में एमिलियो जिनो सेग्रे और ओवेन चेम्बेर्लैन ने की। तब तक कण त्वरक प्रयोगों में कई अन्य अर्द्ध-परमाणविक कणों के प्रति-कणों की खोज हो चुकी थी। हाल ही के वर्षों में प्रति-पदार्थ के परमाणु, विशिष्ट विद्युत-चुम्बकीय क्षेत्रों की उपस्थिति में प्रति-प्रोटॉनों व पोजीट्रॉनों के संकलन से बन चुके हैं।

कोटर सिद्धान्त

डिराक समीकरण को हल करने पर हमें ऋणात्मक ऊर्जा की क्वांटम (प्रमात्रा) अवस्था प्राप्त होती है। परिणाम स्वरुप एक [इलेक्ट्रॉन अपनी ऊर्जा को विकिरित करते हुये ऋणात्मक ऊर्जा अवस्था को प्राप्त हो सकता है।

कण-प्रतिकण विलोपन

यदि एक कण और प्रति-कण यथोचित क्वांटम अवस्था में हैं तो वो दोनों एक दूसरे को विलुप्त करके कोई अन्य कण का निर्माण कर सकते हैं। अभिक्रिया e⁻ + e⁺ → γ + γ (इलेक्ट्रॉन-पोजीट्रॉन का दो फ़ोटोनो में विलोपन) एक उदाहरण है। मुक्त आकाश में e⁻ + e⁺ → γ (इलेक्ट्रॉन-पोजीट्रॉन का एकल फ़ोटोन में विलोपन) सम्भव नहीं है क्योंकि इस अभिक्रिया में ऊर्जा व संवेग संरक्षण दोनों एक साथ सम्भव नहीं हैं। यद्यपि नाभिक के कुलाम क्षेत्र में यह सम्भव है।
अंकीय क्रांति

यांत्रिक प्रौद्योगिकी और एनालॉग इलेक्ट्रॉनिकी से आगे जाकर प्रौद्योगिकी का अंकीय इलेक्ट्रॉनिकी में प्रवेश करना अंकीय क्रांति (डिजिटल रिवोलूशन) कहलाता है। यह क्रान्ति १९५० के दशक और १९७० के दशक के बीच हुई मानी जाती है। अंकीय संगणक (डिजिटल कम्प्यूटर) का अधिकाधिक उपयोग और दस्तावेजों आदि का अंकीय रूप में रखना, इस क्रांति के दो महत्वपूर्ण पहलू हैं।
माय एफएम

माय एफएम, एक राष्ट्रव्यापी निजी एफएम रेडियो स्टेशन है| यह रेडियो दैनिक भास्कर समूह द्वारा चलाया जा रहा है | यह रेडियो स्टेशन ९४.३ मेगाहर्ट्स एफएम बैंड फ्रिकुएंसी पर प्रसारित होता है| वर्तमान में यह स्टेशन १७ विभिन्न शहरों में प्रसारित होता है |
माय एफएम का टैगलाइन है - "जियो दिल से" |
मैत्रायणी उपनिषद्

मैत्रायणी उपनिषद् सामवेदीय शाखा की एक संन्यासमार्गी उपनिषद् है। ऐक्ष्वाकु बृहद्रथ ने विरक्त हो अपने ज्येष्ठ पुत्र को राज्य देकर वन में घोर तपस्या करने के पश्चात् परम तेजस्वी शाकायन्य से आत्मान की जिज्ञासा की, जिसपर उन्होंने बतलाया कि ब्रह्मविद्या उन्हें भगवान मैत्रेय से मिली थी और ऊर्ध्वरेता बालखिल्यों को प्रदान कर प्रजापति ने इसे सर्वप्रथम प्रवर्तित किया।

परिचय

इस उपनिषद् में शाकायन्य ने कई प्रकार से ब्रह्म का निरूपण करके अंतिम रूप से स्थिर किया है कि उसके सभी वर्णन "द्वैधी भाव विज्ञान" के अंतर्गत हैं। उसका सच्चा स्वरूप "अद्वैतीभाव विज्ञान" है जो अद्वैत कार्य कारण निर्मुक्त, निर्वचन, अनौपम्य और निरूपाख्य है। संसार में सबसे बढ़कर जानने और खोजने का तत्व यही है और संन्यास लेकर वन में मन को निर्विषय कर उसे यहीं प्राप्त कर सकते है।
मनुष्य शरीर शकट की तरह अचेतन है। अनंत, अक्षय, स्थिर, शाश्वत और अतीद्रिय ब्रह्म अपनी महिमा से उसे चेतनामय करके प्रेरित करता है। प्रत्येक पुरूष में वर्तमान चिद्रूपी, आत्मा उसी का अंश है। अपनी अनंत महिमा में ब्रह्म को अकेलेपन की अनुभूति होने से उसने अनेक प्रकार की प्रजा बनाकर उनमें पंचधा प्राण रूपी वायु और वैश्वानर अग्नि के रूप में प्रवेश किया। यह देहरथ, कर्मेद्रियाँ अश्व, ज्ञानेंद्रियाँ रश्मियाँ और मन नियंता है। प्रकृति रूपी प्रतोद ही इस देह रूपी रथचक्र को निरंतर घुमा रहा है।
पाँच तन्मात्राओं और पाँच महाभूतों के संयोग से निर्मित देह की आत्मा भूतात्मा कहलाती है। अग्नि से अभिभूत अय: पिंड को कर्त्रिक जिस तरह नाना रूप दे देता है उसी तरह सित असित कर्मों से अभिभूत एवं रागद्वेषादि राजस तामस गुणों से विमोहित भूतात्मा चौरासी लाख योनियों की सद् असद्, ऊँची नीची गतियों में नाना प्रकार के चक्कर काटती है। उसका सच्चा स्वरूप अकर्ता, अद्दश्य और अग्राह्य है परंतु आत्मस्थ होते हुए भी इस भगवान को प्रकृति के गुणों का पर्दा पड़े रहने के कारण भूतात्मा देख नहीं पाती।
आत्मा शरीर का एक अतिथि है जो इसे छोड़कर यहीं सायुज्यलाभ कर सकती है। मनुष्य का प्राक्तन क्रम नदी की ऊर्मियों की तरह शरीर आत्मा का प्रवर्तक और समुद्रवेला की तरह मृत्यु का पुनरागमन दुर्निवार्य है। इद्रियों के शब्द स्पर्शादि विषय अनर्थकारी है और उनमें आसक्ति के कारण मनुष्य परम पद को भूल जाता है। मन ही बंधन और मोक्ष का कारण है। आश्रमविहित तपस्या से सत्वशुद्धि करके मन की वृत्तियों का क्षय करने, उसे विषयों से खींचकर और समस्त कामनाओं तथा तंकल्पों का परित्याग कर आत्मा में लय कर देने से जो "अमनीभाव" अर्थात् निर्विषयत्व की विलक्षण अवस्था होती है। वह मोक्ष स्वरूप है। इससे शुभाशुभ कर्म क्षीण हो जाते है और वर्णातीत बुद्धिग्राह्य सुख प्राप्त होता है।
प्राणरूप से अंतरात्मा और आदित्य रूप से बाह्यात्मा को पोषण करनेवाली आत्मा के मूर्त और अमूर्त दो रूप हैं। मूर्त असत्य और अमूर्त सत्य है। यही तद्ब्रह्म है और ऊँ की मात्राओं में त्रिधा व्याकृत है। उसमें समस्त सृष्टि ओतप्रोत है। अस्तु, आदित्य रूप से ऊँ की अथवा प्रणवरूपी उद्गोथ ब्रह्म के "मर्ग" की घ्यानोपासना, प्रणवपूर्वक गायत्री मंत्र के साथ आत्मसिद्धि का साधन है।
मानसोल्लास

'मानसोल्लास' नामक टीका-ग्रन्थ के लिए देखें, मानसोल्लास (टीका ग्रन्थ)
मानसोल्लास (मानस + उल्लास = मन का उल्लास) १२वीं शती का महत्वपूर्ण संस्कृत ग्रन्थ है जिसके रचयिता चालुक्यवंश के राजा सोमेश्वर तृतीय हैं। इसे 'अभिलाषितार्थचिन्तामणि' भी कहते हैं। इसकी रचना ११२९ ई में हुई थी। इस ग्रन्थ में राजा के 100 विनोदों का विवरण संकलित है। इसमें गीत, वाद्य, नृत्य तत्कालीन समाज में उपयोगिता और प्रमुख सिध्दान्तों का विवरण है। यह अत्यन्त महत्वपूर्ण तथ्य है कि चालुक्य वंशी राजा सोमेश्वर ने स्वयं इस ग्रन्थ को लिखा था। ऐतिहासिक क्रमानुसार में संगीत के विविध आयामों का सुव्यवस्थित ऑकलन और अध्ययन में राजा की विशेष रूचि समाज में संगीत के स्तरीय महत्व को स्पष्ट करता है।
यह १०० अध्यायों वाला एक विशाल ग्रन्थ है। वास्तव में यह विश्व का प्रथम विश्वकोश (इन्साइक्लोपेडिया) है।
मोना मेश्राम

पुरस्कार

इन्होंने साल २०१०-११ में सर्वश्रेष्ठ जूनियर महिला क्रिकेटर रहते हुए (८ मैचों में १०३.८३ की औसत से ६२३ रन बनाए जिसमें एक शतक और ५ अर्धशतक भी शामिल थे) के लिए बीसीसीआई के एमए चिदंबरम पुरस्कार से सम्मानित किया गया।
वाहिदपुर गाँव, कन्नौज (कन्नौज)

भूगोल

यह गांव जनपद कन्नौज के सौरिख नामक कस्बा से लोहिया पथ ऊसराहार रोड पर सौरिख से 8 किलोमीटर दूरी पर लोअर गंगा कनाल नामक नहर के किनारे बसा हुआ है यह लोहिया पथ नामक सड़क से पश्चिम की ओर नहर के किनारे बसा हुआ है यह दो टुकड़ों में बंटा हुआ है एक टुकड़ा नहर के दक्षिण ओर है और दूसरा टुकड़ा नहर के उत्तर ओर बसा हुआ है इसलिए इसका आना-जाना 1 किलोमीटर दूर लोहिया पथ पर बना हुआ पुल के माध्यम से होता है इस गांव में बहुत कम आबादी है इस गांव में 300 लोगों की आबादी है दोनों गांव में शिक्षा के मामले में देखा जाए तो यह बहुत पिछड़ा हुआ है यहां के लोग ज्यादातर खेती पर भरोसा करते हैं सरकारी नौकरी में तो बिल्कुल जीरो है नहर के उत्तर और वाला गांव तो बिल्कुल ही नौकरी से हीन है इस गांव में 3-4लोग ही सरकारी नौकरी करते हैंं
लकी (2005 फ़िल्म)

संक्षेप

ये कहानी लकी नेगी (स्नेहा उल्लाल) की है, जो श्री नेगी (रवि बासवानी) की बेटी है। लकी काफी शांत रहती है और अपना ध्यान पढ़ाई में लगाए रखती है। वो अपने माता-पिता और अपनी छोटी बहन के साथ रहती है। 
एक दिन जब वो स्कूल जाते रहती है, तब उसके साइकल का टायर पंचर हो जाता है। उसे कोई दिख जाता है और जब वो उससे मदद मांगती है तो वो मदद को तैयार हो जाता है, पर वो इस स्थिति का फायदा उठा कर उसके साथ बलात्कार करने की कोशिश करता है। लकी वहाँ से भाग निकलती है और एक गाड़ी में छिप जाती है। उस गाड़ी का मालिक आदित्य (सलमान खान) होता है, जिसे पता नहीं होता कि उसके गाड़ी में कोई लड़की है। वो अपने पिता से मिलने चले जाता है। वो एक नाकेबंदी में रुकता है, तभी उसे पता चलता है कि उसके गाड़ी में कोई लड़की छिपी हुई है।
इसी बीच आतंकी हमला हो जाता है, जिस कारण आदित्य और लकी को वहाँ से भागना पड़ता है। वे लोग दूर किसी कब्रिस्तान के पास रुक जाते हैं। उन दोनों के गुम हो जाने के कारण उनके माता-पिता एक सेवानिवृत कर्नल पिंडी दास कपूर (मिथुन चक्रवर्ती) को उनके बच्चों को ढूँढने की ज़िम्मेदारी देते हैं। कर्नल को उन दोनों के रुकने का जगह मिल जाता है, लेकिन उसके आने से पहले ही आदित्य को नेगी को लेकर किसी डॉक्टर की तलाश में जाना पड़ता है, क्योंकि लकी गलती से जहरीला पानी पी लेती है। आदित्य को डॉक्टर मिल जाता है, और लकी का इलाज हो जाता है। दोनों को एक दूसरे से प्यार हो जाता है।
अंत में वे दोनों कर्नल को मिल जाते है और परिवार के पास आ जाते हैं। इसके बाद वे लोग वापस भारत आने के लिए निकल पड़ते हैं।
गॉर्ड झील

गॉर्ड झील (अंग्रेज़ी: Gourd Lake) संयुक्त राज्य अमेरिका के मिनेसोटा राज्य की ओटर टेल काउण्टी में स्थित एक झील है। गॉर्ड का अंग्रेज़ी में अर्थ लौकी होता है और इस झील की बाहरी बनावट लौकीनुमा होने के कारण इसका नाम गॉर्ड झील पड़ा।
आँखें (1993 फ़िल्म)

संक्षेप

अमीर हँसमुख राय (कादर ख़ान) अपने दो शरारती बच्चों से परेशान है, बुन्नू (गोविन्दा) और मुन्नू (चंकी पांडे)। दोनों कोई चीज गंभीरता से नहीं लेते। इससे परेशान होकर हँसमुख उन्हें घर से निकाल देता है। फिर वो दोनों आवारा घूमते हैं। फिर ऐसा लगता है कि बुन्नू मर गया है। उसका कोई जुड़वा ग्रामीण गौरीशंकर (गोविन्दा) आता है और उसे बुन्नू समझा जाता है। साथ ही वो दोनों असली मुख्यमंत्री को हटाकर डूप्लीकेट लगाने वाली साज़िश में भी फँसते हैं।

रोचक तथ्य

फिल्म में दिखाया गया बंदर का नाम बजरंगी था। चेन्नई से मँगाया गया बंदर निर्माता पहलाज निहलानी के मुताबिक जो बोलते थे वो करता था। क्योंकि बंदर का रोल लंबा था इसलिए उसे पाँच लाख रुपए दिए गए थे जबकि चंकी पांडे को उससे कम ढाई लाख रुपए दिए थे। .इस फिल्म में तीन कलाकार दोहरी भूमिका में थें-गोविंदा,कादर ख़ान और राज बब्बर
१५६२ ईसा पूर्व

१५६२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १५६२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
सराजो

यह विश्व का एक प्रमुख आतंकवादी और उग्रवादी संगठन हैं |
सुजीत

सुजीत रेड्डी एक तेलुगु भारतीय फिल्म निर्देशक और लेखक हैं। उन्होंने २३ साल की उम्र में रोमांटिक कॉमेडी थ्रिलर फिल्म रन राजा रन से करियर की शुरुआत की थी।
२७२२ ईसा पूर्व

२७२२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७२२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
साटुरिय़ा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ९१.१९% है, जोकि बांग्लादेश के तमाम विभागों में अधिकतम् है। शेष जनसंख्या प्रमुखतः हिन्दू धर्म की अनुयाई है।

अवस्थिति

साटुरिय़ा उपजिला बांग्लादेश के मध्य में स्थित, ढाका विभाग के मानिकगंज जिले में स्थित है।
कार्यकारिणी (सरकार)

कार्यपालिका

संघीय कार्यपालिका में राष्‍ट्रप‍ति, उप राष्‍ट्रपति और राष्‍ट्रपति को सहायता करने एवं सलाह देने के लिए अध्‍यक्ष के रूप में प्रधानमंत्री के साथ मंत्रिपरिषद एवं महान्यायवादी शामिल हैं।
इनके साथ सरकारी कर्मचारियों एवं अधिकारियों को शामिल करते है जिन्हें स्थायी कार्यपालिका के नाम से सम्बोधित किया जाता है तथा जिनको जनता द्वारा चुनकर या मनौनित किया जाता है उन्हें अस्थायी कार्यपालिका के नाम से जाना जाता है

राष्‍ट्रपति

राष्‍ट्रपति का चुनाव निर्वाचिका के सदस्‍यों द्वारा किया जाता है जिसमें संसद के दोनों सदनों के चयनित सदस्‍य, समानुपातिक प्रतिनिधित्‍व प्रणाली के अनुसार राज्‍यों में विधान सभा के सदस्‍यों के द्वारा एकल अंतरणीय मत में द्वारा होता है। राज्‍यों के बीच परस्‍पर एकरूपता लाने के लिए तथा सम्‍पूर्ण रूप से राज्‍यों और केंद्र के बीच संगतता लाने के लिए प्रत्‍येक मत को उचित महत्‍व दिया जाता है। राष्‍ट्रपति को भारत का नागरिक होना आवश्‍यक है, उनकी आयु 35 वर्ष से कम न हो और वह लोक सभा के सदस्‍य के रूप में चुने जाने के योग्‍य हो। उनके कार्य की अवधि पांच वर्ष की होती है और वह पुनर्निवाचन के लिए पात्र होता है। उन्‍हें पद से हटाने की प्रक्रिया संविधान की धारा 61 में निर्धारित प्रक्रिया के अनुसार होती है। वह अपने हाथ से उप-राष्‍ट्रपति को अपने पद से इस्‍तीफा देने के लिए संबोधन करते हुए पत्र लिख सकते हैं।
केंद्र की कार्यपालिका शक्ति राष्‍ट्रपति को प्राप्‍त है और उसके द्वारा प्रत्‍यक्ष रूप से या उसके अधीन अधिकारियों के जरिए संविधान के अनुसार अधिकार का प्रयोग किया। संघ के रक्ष बलों का सर्वोच्‍च शासन भी उसी का होता है। राष्‍ट्रपति सत्रावसान का आहवान करता, संबोधित करता है, संसद को संदेश भेजता और लोकसभा भंग करता है, किसी भी समय अध्‍यादेश जारी करता जैसे समय को छोड़कर जब संसद के दोनों सदनों में सत्र चल रहा हो, वित्‍तीय और धन विधेयक लाने की सिफारिश करने, प्राणदंड स्‍थगित करने, सजा को कम करने या क्षमा करने या निलम्बित करने एवं कुछ मामलों में सजाओं को माफ करने या रूपातंरण का कार्य करता है। जब राज्‍य में संवैधानिक मशीनरी विफल हो जाती है वह राज्‍य सरकार के सभी या कुछ कार्यों को अपने ऊपर ले लेता है। यदि उसे लगता है कि गंभीर आपातकाल की स्थिति उत्‍पन्‍न हुई है तो वह देश में आपातकाल की घोषणा कर सकता है जिसके द्वारा भारत या इसके किसी किसी क्षेत्र की सुरक्षा को खतरा होता है यह या तो युद्ध के द्वारा या बाह्य आक्रमण या हथियारबंद विद्रोह के द्वारा होता है।

उप राष्‍ट्रपति

उप राष्‍ट्रपति का चुनाव निर्वाचिका के सदस्‍यों द्वारा होता है जिसमें एकल हस्‍तांतरीय मत द्वारा समानुपातिक प्रतिनिधित्‍व प्रणाली के अनुसार संसद के दोनों सदनों के सदस्‍य होते हैं। वह भारत का नागरिक हो उसकी आयु 35 वर्ष से कम न हो और राज्‍य सभा के सदस्‍य के रूप में चुनाव के लिए पात्रता रखता हो। उसके पद की अवधि पांच वर्ष की होती है और वह पुननिर्वाचन का पात्र होता है। अनुच्‍छेद 67 ख में निर्धारित प्रक्रिया के अनुसार इसे पद से हटाया जाता है।
उप राष्‍ट्रपति राज्‍य सभा का पदेन सभापति होता है और जब बीमारी या किसी अन्‍य कारण से या नए राष्‍ट्रपति के चुनाव होने तक यह छह माह के भीतर किया जाता है यदि यह रिक्ति मृत्‍यु के कारण होती है, राष्‍ट्रपति के इस्‍तीफा देने या अन्‍यथा पद से हटाए जाने के कारण होती है। राष्‍ट्रपति के अनुपस्थित रहने के कारण अपने कार्यों का निष्‍पादन करने में असमर्थ होता है तब राष्‍ट्रपति के रूप में कार्य करता है।
के० वेंकटप्पा

प्रमुख चित्र

के वेंकटप्पा के भित्ति चित्र - भिक्षा मांगते बुद्ध, राम द्वारा हनुमान को मुद्रिका अर्पण
अन्य चित्र- मृगतृष्णा, पक्षी चित्र, राम तथा स्वर्ण मृग,
बुद्ध और शिष्य, वीणा की मतवाली, शिवरात्रि, लंका तक पुल निर्माण, अंबा विलास, हनुमान को अंगूठी देते राम आदि
कलर्स इन्फिनिटी

कलर्स इन्फिनिटी भारतीय अंग्रेज़ी भाषा में संचालित एक मनोरंजन चैनल है। इसका निर्माण 1 जुलाई 2015 को किया गया था। इसका एचडी संस्करण 31 जुलाई 2015 को शुरू किया गया।
एस्थर विक्टोरिया अब्राहम

एस्थर विक्टोरिया अब्राहम एक अदाकारा है
केराकत

इतिहास

प्राचीन काल मे महात्मा बुद्ध के समय मे केराकत कीटगिरी के नाम से प्रसिध्द था। यहॉ बौद्ध भिक्षुओं के कई मठ हुआ करते थे।

राजनीति

अंग्रेजी हुकूमत में इस नगर को टाउन एरिया का दर्जा मिला था।फिलहाल ये एक विधानसभा है।केराकत विधानसभा,मछलीशहर लोकसभा के अन्तर्गत आता है।

वायु मार्ग

केराकत का निकटतम एयरपोर्ट वाराणसी का लाल बहादुर शास्त्री एअरपोर्ट (बाबतपुर एयरपोर्ट) है, जो यहां से ३४ कि॰मी॰ की दूरी पर है। एअरपोर्ट, राष्ट्रीय राजमार्ग संख्या ५६ पर है और यात्रा में औसतन ५० मिनट का समय लगता है।

सड़क मार्ग

केराकत  शहर आसपास के अनेक शहरों से सड़क मार्ग से जुड़ा हुआ है। वाराणसी, इलाहाबाद, गाजीपुर, लखनऊ, गोरखपुर, आजमगढ़, सुल्तानपुर आदि शहरों से केराकत के लिए नियमित बस सेवाएं उपलब्ध है।
कोल्लापूर

कोल्लापूर (तेलुगु:కొల్లాపూర్) महबूबनगर जिले का एक शहर है।
वैकुण्ठ

बैंकुण्ठ  भारतीय राज्य छत्तीसगढ़ की छोटी योजनाबद्ध बस्ती है। यह रायपुर-बिलासपुर रेल-लाइन से 40 किलोमीटर (25 मील) दूर स्थित है। यह सेंचुरी सीमेंट विनिर्माण संयंत्र के कर्मचारियों के निवास के लिए बनाया गया, जो 1970 के दशक के शुरुआत में परिचालन में आया। यह बी॰के॰ बिड़ला समूह की कंपनियों के अधीन है।
रूपक

रूपक या फीचर (feature story) लोगों को रुचिकर लगने वाला ऐसा कथात्मक लेख है जो हाल के ही समाचारों से जुड़ा नहीं होता बल्कि विशेष लोग, स्थान, या घटना पर केन्द्रित होता है। विस्तार की दृष्टि से रूपक में बहुत गहराई होती है।